open-index/open-wikipedia-markdown huggingface dataset:
Nanset Idrettsforening

**Nanset Idrettsforening** (stiftet 15. juli 1919) er et idrettslag fra Nanset i Larvik, Vestfold, som driver med fotball, skiidrett og sykling. Klubben arrangerer hvert år grusrittet Farrisrunden, som avholdes rundt Farrisvannet.

## Fotball
I 1997 slo fotballavdelingen i klubben seg sammen med samme avdeling i Halsen Idrettsforening og dannet toppfotballsatsingen Fotballklubben Larvik. Satsingen førte til 4 sesonger i Toppserien for kvinner, før samarbeidsklubben ble lagt ned i 2010.

### Kvinner
A-laget i fotball for kvinner spilte 2022-sesongen i 2. divisjon.

### Menn
A-laget i fotball for menn spilte 2022-sesongen i 6. divisjon.

## Kjente utøvere
*Marit Fiane Christensen, fotball

## Eksterne lenker
* 
* 
* Nanset Fotball
* Nanset Ski
* Nanset Sykkel
Edwin de Graaf

**Edwin de Graaf** (født 30. april 1980) er en nederlandsk, profesjonell fotballspiller, som for tiden spiller som midtbanespiller for Skotsk Premier League-klubben Hibernian. 

## Klubbkarriere

De Graaf er en midtbanespiller som ble født i Den Haag, og han fikk sin debut som profesjonell fotballspiller da han var en del av troppen til RBC Roosendaal i 2001–2002-sesongen. Han spilte også for Feyenoord Rotterdam og ADO Den Haag, før han sluttet seg til NAC Breda.

Den 15. juni 2010 signerte han en toårskontrakt med Skotsk Premier League-klubben Hibernian. De Graaf hadde en "imponerende" opptreden i sin hjemmedebut for Hibs, da han scoret to mål i et 3&ndash;2-tap fo NK Maribor i kvalifisering for Europaligaen den 5. august 2010. Hans senere spillerprestasjoner var ikke like imponerende, da han spolerte klare målsjanser i kamper både mot Rangers, Inverness og Kilmarnock. De Graaf innrømmet senere at disse spolerte mulighetene til mål bidro til at manager John Hughes måtte forlate stillingen mandag den 4. oktober 2010.

De Graaf slet med å holde på plassen på førstelaget under etterfølgeren til Hughes, Colin Calderwood, og han ble utlånt til den nederlandske klubben SBV Excelsior i resten av 2010&ndash;2011-sesongen. Calderwood uttalte i april 2011 at han hadde mottatt gode rapporter om De Graafs spill for Excelsior, og han bekreftet at De Graaf ville komme tilbake til Easter Road i 2011&ndash;2012-sesongen.

### Landslagskarriere

De Graaf har representert det nederlandske B-landslaget fem ganger.

## Referanser


## Eksterne lenker
*
Klyve Idrettslag

**Klyve Idrettslag** (stiftet i 1973) er et idrettslag fra Klyve i Skien, Telemark.

## Fotball
A-laget i fotball spiller i 2011 i 4. divisjon. Klyve rykket egentlig ned til 5. divisjon i 2010, men fikk tilbudt plass siden Urædds andrelag ikke stilte.

### Tabell

## Eksterne lenker
*
Best of the Best

***Best of the Best*** er en amerikansk action- og kampsportfilm fra 1989 med Eric Roberts i hovedrollen. Andre sentrale roller spilles av James Earl Jones, Phillip Rhee, Chris Penn og John Dye. Regi er ved Robert Radler.

Filmen ble ingen publikumssuksess, men fikk tre oppfølgere i perioden 1993-98.

## Handling
Alex Grady (Eric Roberts) klarer å kvalifisere seg til det amerikanske landslaget i tae kwon do sammen med blant annet Tommy Lee, Travis Brickley, Virgil Keller, Sonny Grasso. Nå må de trene fram mot den store utfordringen som er å møte det koreanske landslaget i et mesterskap. Alle har sine personlige motiver for å delta, og kampen utvikler seg til å bli mer enn bare prestisje.

## Om filmen
;Anmelderne
Filmanmelderne i USA var jevnt over negativ i sin omtale av filmen.

;Publikum
Den innbrakte bare $1,7 millioner i USA.

;I Norge

Den ble ikke lansert på kino, men ble utgitt på video i august 1990, med aldersgrense 15 år.

## Rollebesetning
* James Earl Jones – Coach Frank Couzo
* Eric Roberts – Alexander "Alex" Grady
* Phillip Rhee – Tommy Lee
* Chris Penn – Travis Brickley
* John Dye – Virgil Keller
* David Agresta – Sonny Grasso
* Tom Everett – assistent trener Don Peterson
* Sally Kirkland – Kathryn Wade
* Louise Fletcher – Mrs. Grady (Alex's mor)
* Edan Gross – Walter Grady (Alex's sønn)
* Hee Il Cho – Koreansk trener
* Simon Rhee – Dae Han Park
* James Lew – Sae Jin Kwon
* Ken Nagayama – Yung Kim
* Ahmad Rashad – Broadcaster

## Referanser


## Eksterne lenker
*
Kokken, tyven, hans kone og hennes elsker

***Kokken, tyven, hans kone og hennes elsker*** (originaltittel: *The Cook, the Thief, His Wife & Her Lover*) er en britisk-fransk romantisk dramakomedie fra 1989 regissert og skrevet av Peter Greenaway. Hovedrollene spilles av Helen Mirren, Michael Gambon og Alan Howard, mens andre sentrale roller spilles av Richard Bohringer og Tim Roth.

Filmen fikk en del oppmerksomhet, dels grunnet dens nakenskildringer og dels grunnet enkelte groteske innslag. Filmen regnes for å være ganske eksperimentell. All handling foregår innendørs.

Den fikk aldersgrense 18 år i Norge.

## Handling
Hver kveld holder den vulgære gangsteren Albert Spica hoff på luksusrestauranten La Hollandaise. Rundt seg har han samlet småkriminelle tilhengere og den underkuede kona Georgina, som stadig lar seg ydmyke over av Spicas verbale angrep. Ringlederen i dette kulinariske sirkuset er den franske kokken Richard Borst, som serverer de underligste kreasjoner til  Spicas. Når den underkuede Georgina en kveld får øynene opp for den beherskede restaurantgjesten Michael, setter handlingen fart, og de to innleder et heftig seksuelt forhold i restaurantens indre gemakker. Når Albert får snusen i kjæresteriet innledes en vanvittig vendetta mot det forelskede paret, der elskeren til slutt drepes av Alberts lakeier. Syk av kjærlighetssorg setter Georgina i gang med en meget spesiell hevn overfor sin ektemake. Det hele kulminerer i restauranten der Albert blir utsatt for en meget bisarr og sjokkerende hendelse.

## Om filmen

### Anmelderne
Filmen ble godt mottatt av anmelderne. Den amerikanske filmkritikeren Roger Ebert gav den toppkarakter og skrev blant annet at: «"The Cook, the Thief, his Wife & her Lover" is not an easy film to sit through. It doesn't simply make a show of being uncompromising -- it is uncompromised in every single shot from beginning to end. Why is it so extreme? Because it is a film made in rage, and rage cannot be modulated».

Det norske nettstedet CINERAMA gav den terningkast seks i 2004 og skrev blant annet: «den er et kunstprosjekt like mye som et filmatisk verk».

### Popularitet
Den innbrakte £600 000 i Storbritannia og $7,7 millioner på amerikanske kinoer.

### Priser
Den vant fire priser ved Sitges - Catalonian International Film Festival, samt prisen for beste film ved Chicago Film Critics Association Award.

## Rollebesetning
* Michael Gambon : Albert Spica (tyven)
* Helen Mirren : Georgina Spica (kona)
* Alan Howard : Michael (elskeren)
* Richard Bohringer : Richard Borst (kokken)
* Tim Roth : Mitchel
* Ciarán Hinds : Cory
* Gary Olsen : Spangler
* Ewan Stewart : Harris
* Roger Ashton-Griffiths : Turpin
* Alex Kingston : Adele
* Ian Dury : Terry Fitch
* Roger Lloyd Pack : Geoff

## Referanser


## Eksterne lenker
* 
*
Askar Akajev

**Askar Akajevitsj Akajev** (kirgisisk Аскар Акаевич Акаев; født 10. november 1944) er en kirgisisk politiker. Han var president for landet fra 1990 til 2005, da han ble avsatt i den såkalte Tulipanrevolusjonen. Han var den første presidenten i det selvstendige Kirgisistan.

Akajev ble sett på som en liberal leder i begynnelsen, men etter hvert viste han flere autoritære trekk. Etter at han hadde hatt makt noen år, begynte folk å klage på offentlig korrupsjon og valgfusk.

24. mars 2005 måtte Akajev flykte fra landet etter at demonstranter hadde stormet kontorene hans i hovedstaden Bisjkek, og 4. april sa han offisielt fra seg presidentvervet i en underskriftsseremoni i Moskva.

## Besøk i Norge
Akajev var på offisielt besøk i Norge 27. og 28. november 2003. Besøket ble innledet i Trondheim, hvor miljøvernminister Børge Brende var vert og vannkraft og energi var sentrale temaer. De besøkte blant annet Bratsberg kraftstasjon og NTNU. Dagen etter besøkte han Oslo, hvor statsminister Kjell Magne Bondevik var vert.

## Referanser


## Eksterne lenker
* ''Kirgisistans president besøker energimiljø og kulturminner i Trondheim'' - Pressemelding
Tore Johnsen (friidrett)

**Tore Johnsen** (født 5. mai 1961 i Gjøvik) er en norsk friidrettsutøver som ble norsk mester i sleggekast i 1984.

Johnsen deltok i Sommer-OL 1984 i Los Angeles, men ble utslått i kvalifiseringen. Johansen tok sølv i slegge-NM i 1983 og bronse i 1980 og 1982. Han representerte Brandbu Idrettsforening fram til 1981, fra 1982 representerte han Minerva og Lillestrøm. Han satte personlig rekord i Lillestrøm 14. juli 1984 med et kast på 73,86, per juni 2012 fortsatt det lengste sleggekast av en nordmann oppnådd i Norge, 60 cm bak Richard Olsens daværende norske rekord. Etter 1984-sesongen trappet han ned og deltok mer sporadisk, men passerte 70 m også i 1985 under et stevne i El Paso, Texas, hvor han studerte ved University of Texas at El Paso i perioden 1982-1986.

I studietiden i USA vant han tre NCAA amerikanske studentmesterskap i vektkast (1982, 1984 og 1985). Han satte verdensrekorder i denne øvelsen med 22,95 utendørs i 1983 og 23,94 innendørs i 1984. Han har fortsatt den gjeldende norske rekorden i øvelsen.

## Referanser


## Eksterne lenker
*
Mesitter

* Brunmesitt
* Brunvingemesitt
* Krumnebbmesitt

**Mesitter** (Mesitornithiformes) er en liten familie med sin egen orden med enten moderne fugler eller moderne nåtidsfugler (grupperingen er uavklart) som består av tre arter, fordelt i to slekter. 

## Beskrivelse
Mesitter er små, nær flyveudyktige fugler som er endemiske for Madagaskar. Alle tre artene regnes som sårbare med hensyn til utryddelse. Klassifiseringen til disse fuglene er svært vanskelig og omdiskutert.

Mesittene er skog- og krattrelaterte fugler som spiser frø og insekter. Krumnebbmesitten er polygam, mens brunmesitten og brunvingemesitten er monogame. Mesittene er vokale fugler med lyder som kan minne om spurvefugler.

## Klassifisering
Mesittene har tradisjonelt blitt klassifisert som hønsefugler (Galliformes), trolig fordi artene har visse likheter med fasaner. En DNA-stude viser imidlertid at mesittene ikke hører til kladen Galloanserae og derfor heller ikke hører hjemme blant hønsefuglene. Mesittene ble derfor i en periode plassert i gruppen tranefugler (Gruiformes). I en studie fra 2004 foreslo Mayr & Ericson at Mesitornithidae (mesitter) og Cuculidae (gjøker) var søstergrupper, basert på DNA-analyser, men også dette er trolig feil. Det evolusjonære forholdet til andre grupper er fortsatt uavklart. I dag plasseres derfor mesittene i sin egen orden, Mesitornithiformes, selv om også dette er omdiskutert. 

### Fylogeni
Kladogrammet er i henhold til Jarvis *et. al.* (2014).

### Slekter og arter
* *Monias*
** *[[Monias benschi]]*, krumnebbmesitt (subørken i kyststrøk)
* *[[Mesitornis]]* 
** *[[Mesitornis unicolor]]*, brunmesitt (regnskog)
** *[[Mesitornis variegatus]]*, brunvingemesitt (tørr løvskog)

## Referanser


## Eksterne lenker
*
Vokalmusikk

**Vokalmusikk** er musikk som synges, med eller uten medvirkning av instrumenter, i populærmusikk såvel som i klassisk musikk. Medvirkende instrumenter har da gjerne en støttende eller akkompagnerende funksjon. Former for vokalmusikk kan være opera, vokalkonsert, oratorium, kantate, lieder (klassisk musikk) og sanger/låter (populærmusikk). Vokalmusikk kan fremføres i besetninger som større eller mindre orkestre med vokalsolist(er), band og storband med vokalsolister, en eller flere vokalister med ett eller flere akkompagnerende instrumenter, vokalgrupper med eller uten akkompagnement, og kor med eller uten akkopagnement.
Sør-Koreas arbeiderparti

**Sør-Koreas arbeiderparti** (hangul: , hanja: ) var et kommunistisk politisk parti i Sør-Korea.

Partiet ble stiftet den 23. november 1946 ved sammenslåingen av Sør-Koreas kommunistparti, Sør-Koreas nye folkeparti og deler av Koreas folkeparti. Det nye partiet ble forbudt av de amerikanske okkupasjonsmyndighetene, men organiserte et nettverk av lokale partigrupper med tilsammen 360&nbsp;000 medlemmer. Pak Hon-yong, tidligere formann i Sør-Koreas kommunistparti, ble Sør-Koreas arbeiderpartis formann. Partiet var imot opprettelsen av Republikken Korea (Sør-Korea). Kommunistene i Sør-Korea ble forfulgt under Syngman Rhees styre, og store deler av partiledelsen flyttet etterhvert til Pyongyang i Nord-Korea.

Den 30. juni 1949 ble Sør-Koreas arbeideparti slått sammen med Nord-Koreas arbeiderparti til Koreas arbeiderparti, hvor Kim Il-sung og Pak Hon-yong ble henholdsvis formann og viseformann. Pak Hon-yong og andre fra ledelsen i Sør-Koreas arbeiderparti i Nord-Korea ble senere drept.

## Referanser
Sounds and Sights

***Sounds and Sights*** er et musikkalbum med tilhørende DVD av trioen *[[In The Country]]*, utgitt i  av Rune Grammofon (RCD 2113). Dette er trioens fjerde album, men første konsertalbum.

## Sporliste
# «Afraid» 
# «Whiteout» 
# «Slow Down» 
# «How To Get Acquainted» 
# «Kung Home» 
# «Brothers In Arms» 
# «Torch Fishing»
# «Tree Canopy Walkway»

:Alle melodier er laget av Morten Qvenild, bortsett fra nr 6, som er skrevet av Mark Knopfler.

## Mottagelse
Peugeot Type 1

Bilen **Serpollet Tricycle/Peugeot Type 1** er en liten, dampdrevet trisykkel, produsert av Peugeot i 1886.  Dette er den første bilen Peugeot bygget.

Serpollet Tricycle var en av de første industrielt fremstilte motorkjøretøy. Bilen ble designet av Léon Serpollet og ble presentert i 1886. Trisykkelen hadde en oljefyrt kjele og en tosylidret motor med poppet-ventiler og veivhus. Motoren produserte rundt 4 til 6 HK med sine to sylindere. Bilen kunne oppnå en maksimal hastighet på ca. 25&nbsp;km/t (16&nbsp;mph).

## Eksterne lenker
*
Gabriel Tarde

**Jean-Gabriel Tarde** (født 12. mars 1843 fra Sarlat i Dordogne, død 13. mai 1904) var en fransk filosof, sosiolog og jurist. 

## Liv og virke
Tarde studerte juss i Toulouse og Paris. Fra 1869 til 1894 arbeidet han som dommer i og rundt Sarlat, fra 1875 som forhørsdommer (*juge d'instruction*). I 1890 etablerte Tarde seg som en betydelig rettsteoretiker og sosialfilosof gjennom publiseringen av de to avhandlingene *La Philosophie pénale* og *Lois de l’imitation*. Fra 1894 var han direktør for kontor for kriminalstatistikk under det franske justisdepartementet. Fra 1900 til sin død var han professor i moderne filosofi ved Collège de France.

Tarde var en pioner innenfor kriminologien og en sentral kritiker av Cesare Lombrosos kriminalantropologi. Overfor Lombroso markerte Tarde seg med en sterkere sosiologisk orientering i synet på kriminalitet. Han ble en sentral skikkelse innenfor "den franske skole" i kriminologien og en regelmessig bidragsyter i denne skolens tidsskrift *Archives d’anthropologie criminelle*, som han også en periode var medredaktør av.

Tarde stod også i markert opposisjon til Emile Durkheims sosiologi. I *Les Lois de l'imitation* fra 1890 presenterte Tarde en sosialteori som på mange måter stod i opposisjon til Durkheims tenkning. Et av stridsemnene var spørsmålet om det sosiale feltet burde forstås som et autonomt område, eller, slik Tarde mente, best kunne tilnærmes i sosialpsykologiske termer. Det var Durkheims tenkning som kom til å få hegemoni i fransk sosiologi. 

Tarde var i motsetning til Durkheim ikke skoledannende, men han kom til å bli "gjenoppdaget" av den franske filosofen Gilles Deleuze, og i senere tid av Bruno Latour. Fra 1990-tallet snakkes det om en Tarde-renessanse.

## Sentrale verk
* *La criminalité comparée* (1890)
* *Les lois de l'imitation* (1890)
* *Monadologie et sociologie* (1893)
* *Fragment d'histoire future* (1896) (roman)
* *Les lois sociales. Esquisse d’une sociologie* (1898) 
* *L'opinion et la foule* (1901)

## Referanser
Gällivare stasjon

**Gällivare stasjon** er en jernbanestasjon i Gällivare kommune i Sverige. Den ligger på Malmbanan og blir betjent av fjerntog til Narvik, Luleå og Stockholm. Dessuten i sommersesongen av turisttog på Inlndsbanan til Östersund. Stasjonen ligger rundt 500 m fra sentrum.

|}

## Eksterne lenker
* Om stasjonen på stationsinfo.se
* Sveriges Järnvägsstationer avsnitt G
Dan Benson

**Daniel Randall Benson** (født 1987) er en kanadisk skuespiller, best kjent for rollen som Zeke Beaterman i Tv-serien *[[Magikerne på Waverly Place]]*.

## Eksterne lenker
*
Jonas Hoff Oftebro

**Jonas Hoff Oftebro** (født 1996) er en norsk skuespiller. Han har blant annet spilt Kjell Jensen i to av Olsenbanden jr.-filmene. Han har også gitt stemme til TV-tegneseriene *[[SamSam]]* og *[[Sussi]]*, og vært programleder i NRK Super-serien *[[Gaven (TV-program)|Gaven]]*. I 2015 gjorde han en gjesteopptreden i den norske serien Neste sommer på TVNorge, og samme året spilte han også rollen "Sondre" i filmen Bølgen. Høsten 2016 var Oftebro aktuell med kinofilmen Børning 2 - On Ice, hvor han spilte Charlie, svigersønn til hovedkarakteren Roy.

Oftebro er sønn av skuespillerne Anette Hoff og Nils Ole Oftebro og er halvbror til skuespillerne Jakob Oftebro og Elisabeth Oftebro.

## Filmografi
* 2008: *[[Max Manus (film)|Max Manus]]* – statist
* 2009: *[[Olsenbanden jr. Det sorte gullet]]* – Kjell Jensen
* 2010: *[[Olsenbanden jr. Mestertyvens skatt]]* – Kjell Jensen
* 2015: *[[Neste sommer (TV-serie)|Neste sommer]] - [[VG]]-bud/Herman*
* 2015: *[[Bølgen (2015)|Bølgen]] - Sondre*
* 2016: *[[Børning 2]]* - Charlie
* 2018: *[[Los Bando]]* - *Martin*
* 2018: *[[Skjelvet]]*
* 2025: *[[Blücher (film fra 2025)|Blücher]]* - Fenrik Høie

## Referanser

## Eksterne lenker
*
Whiteout (musikkalbum)

***Whiteout*** er et musikkalbum av trioen *[[In The Country]]*, utgitt i  av Rune Grammofon (RCD 2086). Dette er trioens tredje album.

## Sporliste
# «From The Shore»
# «Kungen»
# «Doves Dance»
# «Ursa Major»
# «Dead Water»
# «W. A. R. M.»
# «Mother»

## Eksterne lenker
*
Chloë Moretz

**Chloë Grace Moretz** (født 1997) er en amerikansk skuespiller, blant annet kjent for rollen som Mindy Macready/Hit Girl i filmen *[[Kick-Ass (film)|Kick-Ass]]*. I 2005 begynte hun sin skuespillerkarrière i filmen *[[The Amityville Horror]]* i en alder av syv år. Etter dette har hun hatt roller i filmer som *[[Kick-Ass (film)|Kick-Ass]]*, *[[Kick-Ass 2]]*, *[[Let Me In (film)|Let Me In]]*, *[[Dark Shadows]]*, *[[Carrie (2013)|Carrie]]*, *[[If I Stay]]* og *[[The Equalizer]]*, hvor hun spilte mot Denzel Washington.

Under den 87. Oscar-utdelingen delte hun ut prisen for beste visuelle effekter, sammen med med-skuespiller i Carrie, Ansel Elgort. Prisen gikk til *[[Interstellar]]*.  

## Filmografi (utvalg)
### Film
* 2005: *[[The Amityville Horror]] *&ndash; Chelsea Lutz
* 2006: *[[Big Momma's House 2]] *&ndash; Carrie
* 2008: *[[Bolt (2008)|Bolt]] *&ndash; Young Penny (stemme)
* 2009: *[[(500) Days of Summer]] *&ndash; Rachel Hansen
* 2010: *[[Kick-Ass (film)|Kick-Ass]] *&ndash; Mindy Macready/Hit Girl
* 2010: *[[Let Me In (film)|Let Me In]] *&ndash; Abby
* 2011: *[[Hick]] *&ndash; Luli McMullen
* 2011: *[[Hugo Cabret]]* &ndash; Isabelle
* 2011: *[[Texas Killing Fields]]* &ndash; Little Ann Sliger
* 2012: *[[Dark Shadows]] *&ndash; Carolyn Stoddard
* 2013: *[[Carrie (2013)|Carrie]] *&ndash; Carrie White
* 2013: *[[Kick-Ass 2]] *&ndash; Mindy Macready/Hit Girl
* 2014: *[[If I Stay]] *&ndash; Mia Hall
* 2014: *[[The Equalizer]] &ndash; *Teri
* 2014: *[[Laggies]]* &ndash; Annika
* 2014: *[[Clouds of Sils Maria]]* &ndash; Jo-Ann Ellis
* 2015: *[[Dark Places]]* &ndash; Diondra
* 2016: *[[The 5th Wave]]* &ndash; Cassie Sullivan
* 2016: *[[November Criminals]]* &ndash; Digger
* 2016: *[[Trolls (film)|Trolls]]*
* 2016: *[[Neighbors 2: Sorority Rising]]*

### Fjernsyn
* 2005: *[[My Name is Earl]] *&ndash; Candy Stoker (1 episode)
* 2006-07: *[[Frustrerte fruer]] *&ndash; Sherri Maltby (2 episoder)
* 2007-08: *[[Dirty Sexy Money]] *&ndash; Kiki George (7 episoder)
* 2011-13: *[[30 Rock]] *&ndash; Kaylie Hooper (3 episoder)

## Referanser


## Eksterne lenker
* 
*
3 (album)

***3*** er et musikkalbum av duoen *[[Susanna and the Magical Orchestra]]* utgitt i  av Rune Grammofon (RCD 2090). Dette er duoens tredje plate.
## Sporliste
# «Recall» Susanna Wallumrød
# «Guiding Star» Susanna Wallumrød
# «Game» Morten Qvenild
# «Palpatine´s Dream» Morten Qvenild
# «Another Day» Roy Harper
# «Deer Eyed Lady» Morten Qvenild
# «Lost» Susanna Wallumrød
# «Subdivisions» Neil Peart/Alex Lifeson/Geddy Lee
# «Come On» Morten Qvenild
# «Someday» Susanna Wallumrød

## Kilder

## Eksterne lenker
*
Kim S. Falck-Jørgensen

**Kim Sigurd Falck-Jørgensen** (født 1983) er en norsk skuespiller og regissør.

Han har en bachelor innen skuespill fra Statens Teaterhøgskole og master i filmregi fra New York University Tisch Asia. Han har jobbet som skuespiller ved Rogaland Teater, som skuespiller og regissør ved Nationaltheatret, og har medvirket i flere filmer og TV-serier.

## Filmografi
### Film
* 2004: *[[Bare Bea]]* – Anders
* 2010: *[[Fritt vilt III]]* – Anders
* 2011: *[[Bambieffekten]]* – Benjamin
* 2013: *[[Kill Buljo 2]]* – Tante Hasj
* 2022: *[[Troll (film)|Troll]]* – Andreas Isaksen

### Fjernsyn
* 2015: *[[Hva hvis?]]*
* 2022: *[[Kuppel 16]]* – Sturla
* 2022: *[[Ammon]]* (1 episode) – Sigurd
* 2023: *[[Evy & alltid]]* – Jens
* 2025: *[[Nepobaby (TV-serie)|Nepobaby]]* – Jon Arvid

## Referanser


## Eksterne lenker
*
Dead Bang

***Dead Bang*** er en amerikansk actionkriminal fra 1989 med Don Johnson i hovedrollen. Andre sentrale roller spilles av Penelope Ann Miller, William Forsythe, Bob Balaban og Michael Jeter. Regi er ved John Frankenheimer.

## Handling
Jerry Becks (Don Johnson) er en etterforsker i Los Angeles med en del personlige problemer som etterforsker drapet på en politimann. Han må reise langt utenfor sitt område da det viser seg at drapet er knyttet til en rasistiske gruppe i Midtvesten. Han må også kjempe mot en FBI-agent som ikke liker hans metoder. Med seg har han en politisjef og en offiser som tvinges inn i menneskejakten.

## Om filmen
;Anmelderne
Kritikerne gav den lunken mottakelse, noe som gjenspeiles av den bare har fått 33 % på Rotten Tomatoes.

Aftenpostens anmelder gav den forholdsvis god omtale.

;Publikum
Den ble en beskjeden suksess og innbrakte drøyt $8 millioner i USA.

## Rollebesetning

* Don Johnson – Jerry Beck
* Penelope Ann Miller – Linda Kimble
* William Forsythe – Arthur Kressler
* Bob Balaban – Elliott Webley
* Frank Military – Bobby Burns
* Tate Donovan – John Burns
* Antoni Stutz – Ray
* Mickey Jones – Sleepy
* Ron Campbell – Crossfield
* William Traylor – Chief Elton Tremmel
* Hy Anzell – Captain Waxman
* Michael Jeter – Dr. Krantz
* Tim Reid – Chief Dixon
* James B. Douglas – Agent Gilroy
* Brad Sullivan – Chief Hillard

## Referanser


## Eksterne lenker
*
Med kaldt blod

**Med kaldt blod** har flere betydninger:

**[[Med kaldt blod (bok)]]* (*In Cold Blood*), ei bok utgitt av Truman Capote i 1959.
**[[Med kaldt blod (film)]]* (*In Cold Blood*), en amerikansk spillefilm fra 1967 regissert av Richard Brooks (basert på boka til Truman Capote).
**[[Dead Bang]]* (norsk tittel *Med kaldt blod*), amerikansk actionfilm fra 1989 med Don Johnson i hovedrollen.
Argentinas fotballforbund

**Argentinas fotballforbund** (spansk: ***Asociación del Fútbol Argentino*** (AFA)) er det styrende organ for fotball i Argentina. Forbundet organiserer den profesjonelle argentinske fotballigaen og . Forbundet er basert i Buenos Aires. Det organiserer også amatørligaer for kvinner og aldersbestemte klasser, samt futsal og lokale ligaer, og også Argentinas kvinnelandslag. Forbundets nåværende president er Julio Grondona, som har innehatt vervet siden 1979.

## Historie
Forbundet ble grunnlagt 21. februar 1893, og er dermed det eldste fotballforbundet i Sør-Amerika og et av de eldste utenfor Europa. Ved grunnleggelsen hadde forbundet det engelske navnet *Argentine Association Football League* (Den argentinske fotballiga), som i 1903 ble endret til *Argentine Football Association* (Argentinas fotballforbund), og oversatt til det spanske *Asociación Argentina de Football* i 1912. I 1912 ble forbundet medlem av FIFA, og i 1916 medlem i CONMEBOL. 

En parallell organisasjon, kalt *Federación Argentina de Football* (Argentinas fotballføderasjon) ble grunnlagt i 1912, men ble i 1926 slått sammen med *Asociación Argentina de Football*, sammen med forbundet *Asociacion Amateurs de Football* (Amatørfotballforbundet), som ble grunnlagt i 1919. Det nye forbundet som ble til ved sammenslåingen av de tre forbundene ble kalt *Asociación Amateur de Argentina de Football* (Argentinas Amatørfotballforbund), men med profesjonaliseringen av sporten i 1931 ble navnet endret til *Asociación de Football Amateur y Profesionales* (Fotballforbundet for amatører og profesjonelle). Den første runden i det første profesjonelle mesterskapet ble spilt 31. mai 1931.

Den 3. november 1934 ble *Liga Argentina de Football* (Argentinas fotballiga), som ble grunnlagt i 1931, slått sammen med *Asociación de Football Amateur y Profesionales*, til det som ennå i dag kalles *Asociación de Fútbol Argentino* (Forbundet for fotball i Argentina).

## Referanser


## Eksterne lenker
*  (spansk, engelsk) 
* Argentina  på FIFAs nettsted (engelsk)
* Argentina på CONMEBOLs nettsted (engelsk)
Laminariaceae

**Laminariaceae** er en familie i ordenen Laminariales, som er i klassen av brunalger. Familien Laminariacae består av 13 slekter. Blant artene i disse slektene er noen av de største tang og tarer: Nereocystis og Macrocystis.

## Referanser


## Eksterne lenker
*
ESTIEM

**European Students of Industrial Engineering and Management** (**ESTIEM**) er en europeisk studentorganisasjon for studier som kombinerer ingeniørfag med økonomi og ledelse. Formålet med ESTIEM er å fremme kommunikasjon og samarbeid mellom studenter over hele Europa. Organisasjonen består av 80 lokalgrupper fordelt på 31 land (per mars 2022), og er i Norge representert gjennom lokalgruppen i Trondheim, med tilknytning til studiet Industriell økonomi og teknologiledelse ved NTNU.

## Aktiviteter
I løpet av et år organiserer ESTIEM omkring 80 arrangementer, hvilket innebærer at medlemmer rundt om i Europa treffes i en av lokalgruppene. Arrangementene er inndelt i prosjekter med distinkte profiler: *TIMES*, *Vision*, *Europe3D*, *BrainTrainer* og *Summer Academy*. I tillegg til arrangementene har ESTIEM ytterligere to prosjekter, henholdsvis *Student Guide*, som hjelper studenter med informasjon til utenlandsopphold, og *Magazine*, som er organisasjonens magasin.

**TIMES** (Tournament In Management and Engineering Skills) er en case-konkurranse for studenter innen industriell økonomi og teknologiledelse, og hvert år deltar over 250 lag.

**Vision** er en seminarserie som hvert år omhandler et nytt tema, eksempelvis fornybar energi eller bedrifters samfunnsansvar.

**Europe3D** fokuserer på å presentere et land fra tre dimensjoner, henholdsvis politikk, økonomi og kultur.

**BrainTrainer** tar sikte på å utvikle deltakernes soft skills, eksempelvis presentasjonsteknikk og forhandlingsferdigheter.

**Summer Academy** er to arrangement som organiseres om sommeren innenfor og utenfor fagfeltet.

**ESTIEM Student Guide** er et nettsted som samler informasjon om universitetene i Europa, og spesielt rettet mot de som ønsker å ta deler av utdanningen sin i utlandet.

**ESTIEM Magazine** er organisasjonens offisielle magasin, og består av artikler innenfor fagfeltet, oppdateringer om aktiviteter innad, arbeidserfaringer og beretninger om utvekslingsopphold. Magasinet blir utgitt to ganger i året.

Foruten prosjektene beskrevet over organiseres det en rekke andre arrangement i ESTIEM, uten en overordnet profil.

## ESTIEM i Norge
**ESTIEM NTNU** er den eneste lokalgruppen i Norge, og er organisert som underforening hos Janus Linjeforening ved Industriell økonomi og teknologiledelse ved NTNU i Trondheim.

## Referanser


## Eksterne lenker
* 
* Hjemmeside for ESTIEM NTNU
Bjørn Hoelseth

**Bjørn Hoelseth** (født 1942) er en norsk journalist, redaktør og politiker (H) med lang fartstid i *[[Sandefjords Blad]]*.

Han er utdannet cand.philol. med hovedfag i engelsk og mellomfag i norsk og historie fra Universitetet i Oslo fra 1968. Han har også studert kunsthistorie og gjennomgått Forsvarets høyskole. I studietiden var han også ungdomssekretær og gruppesekretær i Oslo Høyre samt formann i Oslo Unge Høyre.

Fra 1970 til 1977 var han programsekretær/radiojournalist i NRK. I 1977 gikk han til *[[Sandefjords Blad]]*, der han var ansvarlig redaktør frem til 1985, deretter journalist/spesialmedarbeider frem til 2009. Som redaktør var han styremedlem i Den Konservative Presses Forening og Høyres Pressebyrå. Han var også redaktør for Norges Forsvarsforenings tidsskrift *Norges Forsvar* det meste av tiden mellom 1988 og 1998. 

Hoelseth har vært medlem av Sandefjord bystyre og var innvalgt i Vestfold fylkesting for Høyre fra 2011 til 2015.

Han har skrevet og redigert flere lokalhistoriske og samfunnsaktuelle verker.

## Referanser
Jostein Krokvik

**Jostein Krokvik** (født 4. januar 1927, død 29. mars 2007) var en norsk forfatter, redaktør og målmann. Han ble født i Vanylven på Sunnmøre, og utdannet seg til tannlege. Etter å ha arbeidet i dette yrket i flere år, var han redaktør i Norsk Barneblad en stund. Senere startet han i samarbeid med Vestmannalaget bladet Vestmannen, hvor han var bladstyrer i nærmere 20 år. Han var en produktiv forfatter, og ga ut flere romaner, noveller og ungdomsbøker. Han skrev i tillegg også mange målpolitiske bøker og skrifter.

## Utvalgte verk
* 
* 
* 
* 
* 
* 
* 
* 
* 
* 
* 
* 
* 
* 
* *Det andre rommet* (1987).
* 
* 
* 
* 
* 
* 
* *Luftspeglingars brotstykk* (1994).

## Referanser


## Litteratur
* Kjerland, Kjell, Askeland, Jon: ''Ein heilhuga målmann''; Norsk tidend, april 2007, s. 22.
* Jostein Krokvik - (Forfatter). Kulturnett.no
Casa de la Vall

**Casa de la Vall** (norsk: *Dalens hus*) er en gammel bygning i Andorra la Vella, hovedstaden i Andorra. Bygningen er fra 1580. Den har vært sete for landets myndigheter og har huset parlamentet, *[[Consell General]]*.

Huset ble reist i 1580 som bolig med tårnforsvar for Busquets-familien. Det er bygget i stein. Hovedbygningen har tre etasjer. I 1702 ble bygningen kjøpt av *Consell de la Terra*, den representative forsamlingen som var forløperen for dagens andorranske nasjonalforsamling. Bygningen har vært benyttet som rettslokale og møtested for landets myndigheter. Huset har også et kapell viet til Sankt Ermengol, arkiv og representasjonsrom. Tidligere holdt *Museu Postal d'Andorra* til i bygningen.

Andorras parlament, *Consell General*, har møttes i *Casa de la Vall*. I 2011 ble en ny og moderne parlamentsbygning tatt i bruk.

## Referanser


## Eksterne lenker
* Virtuelt besøk, fra Andorras nasjonalforsamling
Lin Xiling

**Lin Xiling**, pseudonym for **Cheng Haiguo** (født i Shanghai eller i Wenling i provinsen Zhejiang i Kina i 1935, død 21. september 2009) var en kinesisk kommunistisk soldat og student som ble forfulgt og utstøtt under Anti-høyre-kampanjen i Folkerepublikken Kina, og som senere endte i Frankrike.

Foreldrene var kunstnere. Lin Xiling var overbevist kommunist, men konverterte senere til katolisismen. 

Som 14-åring sluttet hun seg til Folkets frigjøringshær og deltok i kommunistenes kamp mot Kuomintang frem til seieren i 1949.

I 1957, under Hundre blomster-kampanjen, benyttet hun innbydelsen til å kritisere partiet til å sette søkelyset på urettferdige arrestasjoner. Hun studerte da jus ved Renda (Folkeuniversitetet), og kritiserte i en tale forsvinningen av Hu Feng, og av stalinismen (dette var etter Nikita Khrusjtsjovs «hemmelige» tale i Moskva). Hun kritiserte også det kinesiske kommunistparti som hun mente ikke var sant sosialistisk idet det ikke lenger var demokratisk. Hun ble med dette fordømt som «høyreavviker», arrestert den 11. august 1958 og dømt til 15 års forvisning og fem års tap av borgerrettigheter. 

Hun ble satt fri etter ordre fra Mao Zedong i 1973. I 1978 trakk man tilbake merkelappen «høyreavviker», men Deng Xiaoping motsatte seg at hun skulle bli rehabilitert. Hun arbeidet så fra 1979 med jordbruksmaskiner i Wuyi i Zhejiang. I 1983 kom hun seg til Frankrike. Noen rehabilitering fikk hun aldri innvilget.

## Referanser


## Litteratur
* *Lin Xiling, l'indomptable*, biografi av sinologen Marie Holzman, (forord av Lucien Bianco), 1998, Bayard/centurion, ISBN 222713500X.
* *Chine fin de siècle (II), China Incorporated * (kapittel  22 *Lin Xiling, l’indomptable*, av Jean-Jacques Gandini, mai 2000, Atelier de création libertaire, ACL édition . Lyon, ISBN 2-905691-71-9
* *Les « droitiers actifs » de 1957 et la postérité d'une réflexion*, av Zeming Chen, Perspectives chinoises, n°2007/4, 2007, mis en ligne le 3 avril 2008. URL : http://perspectiveschinoises.revues.org/document2483.html. Lest 26- oktober 2008. 
* - "*Lin Xiling : une idéaliste incorrigible*", av Guilhem Fabre, sammen Jean Leclerc du Sablon, L'Express, octobre 1983, s. 140-158.
* "*Il y a trente ans, les cent fleurs — Entretien avec Lin Xiling *", Iztok, revue libertaire sur les pays de l'Est, septembre 1987, mis en ligne le 24 novembre 2008. URL : http://www.la-presse-anarchiste.net/spip/spip.php?article1823
Bessora

**Bessora** (født 1968 i Brussel) er en forfatter.

Bessora er datter av en gabonsk diplomat, barnebarn av en sveitsisk konditor, og hun vokste opp i Europa, USA og i Afrika. Etter en karriere innen internasjonal finans i Genève, begynte Bessora å studere antropologi før hun skrev sin første roman. Hennes bøker er oversatt til flere språk. Bessora har en grad i ledelse og en mastergrad i anvendt økonomi. Bessora har flere opphold i utlandet, blant annet i Sveits, Østerrike, Frankrike, USA, Gabon.  
## Referanser


## Eksterne lenker
*
Richard Norton-Taylor

**Richard Norton-Taylor** (født 6. juni 1944) er en redaktør i avisen *[[The Guardian]]*.

Norton-Taylor ble utdannet ved Kings School, Canterbury og senere ved Hertford College som er en del av Oxford University. Norton-Taylor har skrevet flere skuespill basert på utskrifter av offentlige henvendelser inkludert *The Colour of Justice* (publisert i 1999) og *Hutton Inquiry* (publisert i 2003). Norton-Taylor er også medlem av Council of the Royal United Services Institute.

## Referanser


## Eksterne lenker
* 
*
Chu Anping

**Chu Anping** (kinesisk: 储安平, pinyin: *Chǔ Anpíng*, Wade-Giles: *Ch'u Anp'ing*, født 5. november 1909 i Yixing i provinsen Jiangsu i Kina, sannsynligvis død ved selvmord i 1966) var en kinesisk liberal intellektuell, journalist og  redaktør.

Han begynte tidlig i pressen i Shanghai. Under et avbrekk reiste han til England for å samle politiske tekster, og studerte på London School of Economics under Harold Laski.

Han redigerte *Guancha* (观察, Observatøren) under den kinesiske borgerkrig i 1940-årene og i perioden etter 1949 den kommunistiske dagsavisen «for intellektuelle», Guangming Ribao [光明日报]. Han var blant dem som grep ordet med kritiske bemerkninger mot kommunistpartiets politikk under La hundre blomster blomstre-kampanjen i 1957. Etter at han publiserte artikkelen «Hele verden tilhører Partiet» ble han utrensket i 1958 som *anti-parti anti-folk anti-sosialisme bourgeois høyreorientert*. 

Avisartikkelen inneholdt blant annet passasjen:

:*Hva er problemets nøkkel? Etter min mening ligger det i tanken om at «Hele verden tilhører Partiet». Jeg mener at det at et parti leder en nasjon ikke er det samme som at partiet eier nasjonen.*

Han ble med dette en av de mest fremtredende ofre for Anti-høyre-kampanjen som fulgte etter Hundre-blomster-kampanjen.

I 1966, ved utbruddet av kulturrevolusjonen, ble Chu brutalt forfulgt, og forsvant etter kort tid. Hva som skjedde er ukjent, og det antas at han begikk selvmord.

## Referanser


## Litteratur
* Young-Tsu Wong: «The Fate of Liberalism in Revolutionary China: Chu Anping and His Circle, 1946-1950,» i  *Modern China,* Vol. 19, No. 4 (Oct., 1993) , s. 457-490.
Sara Sothern

**Sara Sothern** (født som Sara Viola Warmbrodt i Arkansas City, Kansas, den 21. august 1895, død 11. september 1994) var en amerikansk skuespiller.

Sothern var allerede en erfaren skuespiller da hun gjorde sin debut på Broadway i oppsetningen The Dagger i 1925. Denne oppsetningen ble fulgt opp av Arabesque og Fool er Bells som ble satt opp samme år. Sothern dukket opp i Mama Loves Papa  i 1926. Hun giftet seg med kunsthandler Francis Lenn Taylor i 1926, giftermålet fant sted i New York City. De var foreldrene til Howard Taylor (født 1929) og filmstjernen Elizabeth Taylor (1932–2011).

Sothern var datter av Samuel Sylvester Warmbrodt (8. oktober 1861 – 6. januar 1948) og hans kone Elizabeth Ann Wilson (10. februar 1864 – 7. februar 1932). Hennes farfar var opprinnelig fra Sveits. Sothern døde i en alder av 99 år i Palm Springs, California. Hun ble gravlagt ved siden av sin ektemann ved Westwood Village Memorial Park Cemetery i Westwood, California.

## Referanser


## Eksterne lenker
* 
*
Sosialistloven

**Sosialistloven**, egentlig **Lov mot de almenfarlige bestrebelsene til sosialdemokratiet** (tysk: *Gesetz gegen die gemeingefährlichen Bestrebungen der Sozialdemokratie*), forbød fra 1878 til 1890, sosialistiske og sosialdemokratiske organisasjoner, samt deres aktiviteter, utenfor Riksdagen og landdagene i de enkelte tyske delstatene.

Loven gjaldt i det tyske keiserrike på 30 paragrafer, og ble vedtatt i Riksdagen den 19. oktober 1878, med stemmer fra de konservative og flertallet av de liberale folkevalgte. Loven trådte i kraft den 22. oktober etter å ha blitt underskrevet av Vilhelm I av Tyskland, og var i kraft frem til 30. september 1890. 

Da Otto von Bismarck i 1890 ønsket å gjøre loven permanent, førte dette til en politisk konflikt, også med keiser Vilhelm II. Bismarck hadde støtte fra de konservative og Nationalliberale Partei, bortsett fra bestemmelsen om at politiet kunne kaste sosialistiske agitatorer ut av deres hjem, en bestemmelse som hadde vært i hyppig bruk. Nationalliberale Partei kunne ikke gå med på denne bestemmelsen, mens de konservative og Bismarck ville ha lovgivningen igjennom, samlet. Vilhelm hadde i mellomtiden engasjert seg i de sosiale forholdene for gruvearbeidere, som hadde vært i streik året før. Han blandet seg derfor inn i Bismarcks argumentasjon og ønsket en mer sosialt orientert politikk. I forhold til sosialistloven, sto han på samme linje som Nationalliberale Partei, og nektet å legge ned det vetoet som Bismarck krevet da han ikke fikk hele lovgivningen samlet igjennom. Bismarck avslørte at hans hensikt var å provosere sosialistene fram til opprør, slik at de kunne knuses med makt, noe keiseren var sterkt i mot.
Steffen Nerdal

**Steffen Nerdal** (født 22. februar 1985 i Bergen) er en norsk tidligere friidrettsutøver og siviløkonom som har vunnet NM-gull i sleggekast fire ganger på rad i årene 2006–2009. Nerdal representerte Bergensklubben IL Norna-Salhus.

I 2010 fikk han sølvmedalje i NM bak Eivind Henriksen. Nerdal ble i 2009 fjerde nordmann som kastet slegga over 70 meter da han kastet 70,21 i USA. I 2010-sesongen forbedret han sin personlige rekord ytterligere tre ganger, sitt foreløpig lengste kast noterte han med 72,60 i Helsingborg 9. juli 2010, knepent slått av Henriksen som også satte personlig rekord med 72,72. Nerdal klarte ikke å kvalifisere seg til EM i 2010, her ble Henriksen foretrukket. I 2010 etablerte Nerdal et samarbeid med de belarusiske toppkasterne, og han oppholdt seg jevnlig i Belarus for å trene sammen med de belarusiske toppkasterne. Under trening i april 2012, var han over OL-kravet på trening i Minsk https://m.youtube.com/watch?v=avy-qw-3YJM. I mai skadet han seg, og karrieren endte altfor tidlig. Han står med en personlig rekord på 72,96 meter fra et stevne på Nadderud i juni 2012.

I 2014 fullførte han siviløkonomstudier ved Handelshøyskolen BI, og fikk da jobb innen teknisk aksjeanalyse i selskapet Investtech.

## Referanser


## Eksterne lenker
* 
*  ''Memphis tigers rooster: Steffen Nerdal''
Albert Pintat i Santolària

**Albert Pintat i Santolària** (født 1943) er en andorransk økonom og politiker for *[[Partit Liberal d'Andorra]]*. Han var Andorras statsminister fra 2005 til 2009. 

Pintat er utdannet økonom fra Fribourg i Sveits. Etter endt utdannelse i 1967 arbeidet han som forretningsmann.

I 1986 ble han innvalgt i *[[Consell General]]*, Andorras representative forsamling, der han satt til 1991. Han har også vært engasjert i Andorras diplomatiske forbindelser. Fra 1995 til 1997 var han Andorras ambassadør i Belgia, Nederland, Luxembourg og Den europeiske union. Deretter var han utenriksminister fra 1997 til 2001 og ambassadør i Sveits og Storbritannia fra 2001 til 2004. Han ble så partileder i *Partit Liberal d'Andorra*, vant valget og satt som statsminister fra 2005 til 2009.  
Han er nevø av Josep Pintat-Solans, som var Andorras statsminister fra 1984 til 1990.

## Referanser


## Eksterne lenker
* «From Tiny Andorra to the U.N. Center Stage», artikkel i *[[The New York Times]]* i anledning Pintats deltakelse i FNs hovedforsamling i 2006
Enafors stasjon

**Enafors stasjon** er en stasjon på den svenske Mittbanan. Den ligger i Åre kommune. Den blir betjent av regionaltog mellom Trondheim og Östersund, og av nattog til Stockholm og Göteborg.

Stasjonsbygningen med venterommet som ble modernisert i 1937 er den best bevarte langs Mittbanan og er vernet.

|}

## Eksterne lenker
* Sveriges Järnvägsstationer avsnitt E
Anders Halvorsen

**Anders Halvorsen** (født 1. mars 1969) er en norsk sleggekaster.

Halvorsen tok i perioden 1989-2006 16 NM-medaljer i sleggekast: sju gull, fem sølv og fire bronse. Bare Magne Føleide har flere NM-medaljer i slegge (18), men bare tre av dem er gull. Sverre Strandli har også 16 medaljer, derav 11 gull, og er den eneste nordmann som har flere NM-gull i slegge enn Anders Halvorsen. Halvorsens personlige rekord er 68,24, satt i Tønsberg 30. august 1994.

Han representerte Moss IL fram til 1992, SK Vidar i perioden 1993-2001, og Bergensklubben IL Norna-Salhus siden 2002.

Anders Halvorsens 4 år yngre bror Bjørnar Halvorsen (født 1973) ble i 1997 norsk mester i sleggekast, og har i tillegg to sølv og to bronse fra NM. Hans personlige rekord er 67,48 fra 1997. En tredje bror, Espen Halvorsen (født 1970) har en personlig rekord i slegge på 61,50 fra 2004. Brødrene Halvorsen er dermed muligens verdens eneste brødretrio hvor alle har kastet over 60 meter i slegge.

## Medaljer i norske mesterskap

## Referanser
Jaume Bartumeu Cassany

**Jaume Bartumeu Cassany** (født 10. november 1954 i Andorra la Vella) er en andorransk advokat og politiker for Partit Socialdemòcrata. Han var Andorras statsminister fra 2009 til 2011.

Bartumeu studerte rettsvitenskap ved Université Toulouse-I-Capitole og Universitat de Barcelona.

Han var finansminister i årene 1990 til 1992. I 1992 ble Bartumeu innvalgt i Consell General, Andorras representative forsamling. Han var medlem av komitéen som utarbeidet ny grunnlov, har vært leder av finanskomitéen og utenrikskomitéen. I 2005 grunnla han Andorras sosialdemokratiske parti og ble partiets første generalsekretær. I valget i april 2009 vant sosialdemokratene flertall i valget og dannet regjering med Bartumeu som statsminister. Han gikk av i 2011 da regjeringen ikke klarte å få vedtatt statsbudsjettet.

## Referanser


## Eksterne lenker
* 
*
Òscar Ribas Reig

**Òscar Ribas Reig** (født 26. oktober 1936 i Sant Julià de Lòria, død 18. desember 2020 samme sted) var en andorransk bankmann og politiker, som i to perioder var Andorras statsminister.

## Bakgrunn og virke
Ribas var utdannet jurist fra Universitetet i Barcelona og studerte politisk filosofi ved Universitetet i Fribourg i Sveits. Han var direktør i familieforetaket Banca Reig S.A.

I 1971 ble han første gang innvalgt i Consell General, der han i to perioder hadde ansvar for finanssaker. Ribas tilhørte Partit Nacional Liberal og ledet an i moderniseringen av Andorras politiske system. Da Andorra fikk en regjering adskilt fra parlamentet, ble Ribas i 1982 landets første statsminister. Han satt til 1984. I den andre statsministerperioden, fra 1990 til 1994, representerte han Agrupament Nacional Democràtic. I denne perioden ble Andorra anerkjent som suveren stat, en ny grunnlov ble innført og landet gjort til et parlamentarisk demokrati. Ribas  spilte en sentral rolle i denne prosessen.

Ribas ble i 1996 utnevnt til æresdoktor ved Universitat de les Illes Balears.

## Referanser
Josep Pintat i Solans

**Josep Pintat i Solans** (1925–2007) var en andorransk forretningsmann og politiker for Partit Conservador. Han var Andorras statsminister fra 1984 til 1990. 

Pintat hadde bakgrunn fra tobakksindustrien og var engasjert i bankvirksomhet. I 1960 ble han innvalgt i *[[Consell General]]*, Andorras representative forsamling. I 1984 etterfulgte han Òscar Ribas Reig som statsminister. I hans tid i regjering ble elektrisitetsselskapet *Forces Hidroelèctriques d'Andorra* overtatt av staten og omdannet til *Forces Elèctriques Andorra*. Videre ble det undertegnet avtaler med EF.

Pintat er onkel til Albert Pintat i Santolària, Andorras statsminister fra 2005 til 2009.

## Referanser


## Eksterne lenker
*
Handelsbrev

**Handelsbrev** var et næringsbrev på kjøpmannshandel. Fra 1907 til 1980 måtte en forretningsinnehaver (daglig leder i et selskap) ha løst handelsbrev.

## Kilder
*Store norske leksikon
Jim Norton

**Jim Norton** (født 19. juli 1968) er en amerikansk stand-up komiker, forfatter og skuespiller.

Norton opptrådte på *[[The Opie and Anthony Show]]* som gikk på Sirius XM Radio. Norton har dukket opp på *[[The Tonight Show]]* med Jay Leno seks ganger og på *[[The Late Show with David Letterman]]*. I 2006 fikk Norton rollen som Rich på TV-serien Lucky Louie som gikk på TV-kanalen HBO. I 2004 ble Norton kåret til beste komiker. I 2007 ga Norton ut sin første bok, med tittelen *Happy Endings: The Tales of a Meaty-breasted Zilch*. Nortons andre bok, *I Hate your Guts*, ble publisert den 4. november 2008. Denne boken kom på trettendeplass på The New York Times bestselgerliste for innbundet sakprosa.

## Referanser


## Eksterne lenker
*
Ikarosprisen (svensk journalistikkpris)

**Ikarosprisen** er en svensk journalistikkpris som deles ut årlig av Publis service-klubben, som består av programmedarbeidere i de offentlige kringkasterorganisasjonene Sveriges Television, Sveriges Radio og Utbildningsradion. Prisen ble etablert i 1982, og deles ut basert på kriteriene «høy kvalitet, nyskapende journalistikk og utnyttelse av mediets uante muligheter».
Urfugler

* *A. lithographica*
* *A. bavarica*

**Urfugler** (*Archaeopteryx*) er en slekt som gjerne refererer til de to antatt tidligste fugleartene verden kjenner til; *Archaeopteryx lithographica* og *Archaeopteryx bavarica* (som har noe lengre bakbein). Arten hadde fjærdrakt på linje med dagens fugler, og fjæra var trolig like avansert.

Det er tilsammen funnet sju fossile eksemplarer av de to artene, i kalkskifer som ble dannet fra finkornet kalkslam avsatt i en lagune ved Solnhofen i Tyskland, for cirka 150 millioner år siden (jura). På denne tiden befant dette landområdet seg i tropiske strøk.

Nå har imidlertid en gruppe forskere reist tvil om hvorvidt *Archaeopteryx* er basale fugler eller reptiler. De har plassert slekten i gruppen Deinonychosauria, som per definisjon er reptiler. Det gjenstår imidlertid mange spørsmål før man kan konkludere. Kan hende vil nye studier flyttet *Archaeopteryx* tilbake til fuglene.

## Beskrivelse
Urfuglene viser trekk som minner om små rovdinosaurer, men også om fugler. De hadde ikke nebb, men kjever med tenner (derfor kalles de også tannfugler). Forlemmene var fjærkledte og lange, og hadde tre klør hver. Halen var lang, og det er grunn til å anta at hodet var skjelldekket som hos dinosaurene. Kroppen var trolig også delvis fjærkledt. Brystbeinet, som gir feste for flygemusklaturen, var lite, men trolig godt nok utviklet til at urfuglene kunne fly. Vingenes skjelett ligner på armene hos små rovdinosaurer med tre klør.

### Fylogeni
Grunnleggende fylogeni for fugler, forenklet etter Chiappe, 2007

## Se også
* Fugler

## Referanser




## Eksterne lenker
*